Foto: Reuters Chexiyalik mashhur tennischi, Uimbldon-1998 g‘olibasi Yana Novotna 49 yoshida vafot etdi. Bu haqda RT xabar bergan. Ta’kidlanishicha, Novotna uzoq vaqt davomida saratondan davolangan hamda Chexiyadagi o‘z uyida hayotdan ko‘z yumgan. Mashhur sportchi o‘z faoliyati davomida yakkalik bahslarida 24 ta WTA musobaqasini va 76 tasini juftlikda yutib olgan. Ma’lumot uchun, Yana Novotna 1968 yilning 2 oktabr kuni Chexoslovakiyaning Brno shahrida dunyoga kelgan. U 2006 yilda AQSh fuqaroligini ham qabul qilgan. Novotna o‘tgan asrning 90-yillarida ayollar tennisidagi eng yorqin «yulduz»lardan biri bo‘lgan.